ZAPISNIK 
34. sjednice Vijeća Mjesnog odbora Trnovčica, Trnovčica 2a
održane 25. ožujka 2024.
u prostorijama mjesne samouprave, Trnovčica 2a,
s početkom u 18,00 sati


NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Marija Vuković.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora Trnovčica.

	Bez rasprave, jednoglasno (7 „za“)  Vijeće prihvaća tekst Zapisnika 33. sjednice, održane 26. veljače 2024., bez izmjena.

Predsjednik daje na glasovanje dnevni red koji je upućen uz poziv za 34. sjednicu Vijeća Mjesnog odbora Trnovčica, dopunjen s dvije točke dnevnog reda, nakon čega je predloženi dnevni red, jednoglasno prihvaćen (7 „za“) i glasi:

[bookmark: _GoBack]
DNEVNI RED

1.	Prijedlog za rješavanje prometne problematike na križanju Ulice Anđela Nuića, Branovečine i Dubečke ulice – donošenje zaključka;
[bookmark: _Hlk163118587]2.	Prijedlog preimenovanja naziva stajališta ZET-a – davanje mišljenja:
3.	Prijedlog za novu regulaciju jednosmjernog prometa u Ulici Julijana Jelenića – donošenje zaključka;
[bookmark: _Hlk163121087]4.	Prijedlog za projektiranje i izgradnju parkirališta u Ulici Klin u dijelu od Ulice Krotovica do Ulice Trnovčica – donošenje zaključka;
5.	Pitanja, prijedlozi i odgovori.


Ad 1.	Prijedlog za rješavanje prometne problematike na križanju Ulice Anđela Nuića, Branovečine i Dubečke ulice

Predsjednik uvodno navodi kako postoje veliki problemi u odvijanju prometa na križanju ulica Anđela Nuića, Branovečine i Dubečke ulice, jer se na istome križanju vrlo često događaju prometne nezgode zbog neodgovornih vozača koji ne poštuju prometna pravila, odnosno prometne znakove, posebice iz pravca Ulice Branovečina. Osim toga predsjednik Vijeća navodi kako je sukladno zaključcima sa sjednice Koordinacije predsjednika Vijeća Gradske četvrti Gornja Dubrava i predsjednika vijeća mjesnih odbora Gradske četvrti Gornja Dubrava koja je održana dana 25. ožujka 2024. godine, predsjednik Vijeća Mjesnog odbora Trnovčica e-poštom Vijeću Gradske četvrti Gornja Dubrava, dostavio presliku rješenja nadležnog gradskog ureda od 24. svibnja 2021. godine, s pripadajućom izvedbenom skicom radova, kojim se pokušava riješiti vrlo sporna prometna situacija na križanju ulica Branovečina, Anđela Nuića i Dubečke ulice. Naime, navedeno (prometno) rješenje datira još od 24. svibnja 2021. godine, ali nije realizirano u svim svojim točkama izreke rješenja, a posebice se to odnosi na uzdignutu plohu i svu pripadajuću prometnu signalizaciju i druga prometna rješenja u Dubečkoj ulici (dakle, u zoni predmetnog križanja), jer je prilikom realizacije istoga rješenja (uzdignute plohe i pripadajuće signalizacije i drugoga s time povezanoga), susjed koji je živio u neposrednoj blizini zone radova fizički sprječavao izvođenje radova vezanih uz uzdignutu plohu i uz nju pripadajuće radove. Prema neslužbenim informacijama navedeni susjed je preminuo, a prethodno navedeni radovi prema izdanom rješenju nadležnog gradskog ureda, u dijelu izvođenja uzdignute plohe i istoj plohi pripadajućih radova u Dubečkoj ulici, a sve u zoni predmetnog križanja, nikada nisu izvedeni, te ih je sada potrebno što je moguće žurnije izvesti i time izvršiti rješenje nadležnog gradskoga ureda od 24. svibnja 2021. godine i uz po poduzeti sve druge žurne mjere kako bi se smanjio rizik za živote vozača, pješaka i rizik za svu pokretnu i nepokretnu imovinu građana u zoni predmetnog križanja.

Nakon provedene rasprave u kojoj sudjeluju svi vijećnici Mjesnog odbora Trnovčica, Vijeće Mjesnog odbora Trnovčica jednoglasno  (7 „za“) donosi


ZAKLJUČAK


1. Predlaže se zatražiti od Zagrebačkog Holdinga, Podružnica Zagrebačke ceste da postupi po rješenju Grada Zagreba, Gradskog ureda za prostorno uređenje, izgradnju grada, graditeljstvo, komunalne poslove i promet, KLASA: UP/I-340-08/21-002/1128, URBROJ: 251-13-40/009-21-2 od 24. svibnja 2021. godine, u dijelu rješenja koje nije izvršeno od njihove strane, a koje se odnosi na zonu križanja ulica Anđela Nuića, Branovečina i Dubečke ulice.

2. Predlaže se nadležnim službama da poduzmu sve potrebne mjera za smirivanje prometa iz pravca Ulice Branovečina, u zoni križanja ulica Anđela Nuića, Branovečina i Dubečka, u skladu s pravilima prometne struke i pozitivnim propisima.

3. Predlaže se nadležnim službama izrada cjelovitoga trajnog prometnog rješenja u zoni križanja ulica Anđela Nuića, Branovečina i Dubečke ulice s ciljem povećanja sigurnosti odvijanja prometa na istom križanju, a s obzirom na vrlo učestale prometne nezgode u zoni navedenoga križanja.


Ad. 2. Prijedlog preimenovanja naziva stajališta ZET-a

Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno (7 „za“) donosi

ZAKLJUČAK

Daje se pozitivno mišljenje na prijedlog Zagrebačkog električnog tramvaja d.o.o. za preimenovanje naziva stajališta ZET-a iz sadašnjeg naziva „Trnovčica 117“ u novi naziv: „Trnovčica“.


Ad. 3. Prijedlog za novu regulaciju jednosmjernog prometa u Ulici Julijana Jelenića

Predsjednik usmeno informira članove Vijeća o predmetu rasprave i odlučivanja navodeći kako je predložena regulacija prometa već funkcionirala u razdoblju od 2011. godine do 2017. godine, kada je bez obrazloženja takva regulacija prometa prestala funkcionirati te je vraćena na razdoblje od prije 2011. godine. Predložena nova regulacija prometa na navedenoj lokaciji bi u značajnoj mjeri doprinijela rješavanju tzv. „čepova“ u prometu i povećala sigurnost odvijanja prometa poglavito u vremenu prije i nakon bogoslužja u obližnjoj župnoj crkvi Marije Majke Crkve i svetog Maksimilijana Kolbea u Trnovčici.
U raspravi sudjeluju svi nazočni članovi Vijeća.
Vijeće jednoglasno (7 „za“) donosi 

ZAKLJUČAK 

	Predlaže se odrediti novu regulaciju  prometa u Ulici Julijana Jelenića pri ulazu i izlazu na Ulicu Trnovčica i to na sljedeći način: ulaz iz Ulice Trnovčica između kućnih brojeva 8 i 10 u Ulicu Julijana Jelenića te izlaz iz Ulice Julijana Jelenića na Ulicu Trnovčica između kućnih brojeva 32 i 34.
	Gore navedeno predlaže se radi rasterećenja „čepova“ u prometu i veće sigurnosti u odvijanju prometa, posebno u vremenu prije i nakon bogoslužja u obližnjoj župnoj crkvi Marije Majke Crkve i svetog Maksimilijana Kolbea u Trnovčici.


Ad 4. Prijedlog za projektiranje i izgradnju parkirališta u Ulici Klin u dijelu od Ulice Krotovica do Ulice Trnovčica

	Predsjednik Vijeća uvodno navodi kako se u Ulici Klin u dijelu od Ulice Krotovica do Ulice Trnovčica nepropisno parkiraju osobna vozila uz istočnu stranu Ulice Klin te time ugrožavaju sigurnost odvijanja prometa o čemu su izvijestili i ostali članovi Vijeća. Nadalje, na području cijelog Mjesnog odbora Trnovčica postoji veliki problem s nedovoljnim brojem parkirališnih mjesta, a u tom dijelu se posebno ističe dio Ulice Trnovčica od zgrade mjesne samouprave u Trnovčici, Trnovčica 2a do Ulice Krotovica, što predstavlja dodatni razlog za projektiranje i izgradnju parkirališnih mjesta uz Ulicu Klin i to na dijelu od Ulice Krotovica do Ulice Trnovčica, kako bi se na taj način riješio problem nedostatka parkirališnih mjesta na već spomenutom dijelu Ulice Trnovčica, gdje mnogi građani nepropisno parkiraju osobna vozila na nogostupima. Kronični nedostatak parkirališnih mjesta postoji između ostaloga i zbog toga što je naselje Trnovčica bilo projektirano na podlozi kako svaka obiteljska kuća u vremenu navedenog projektiranja ima jedno ili najviše dva osobna vozila, dok ih je danas neusporedivo više.
	U raspravi sudjeluju svi članovi Vijeća.
	Vijeće jednoglasno (7 „za“) donosi

ZAKLJUČAK

	Vijeće Mjesnog odbora Trnovčica predlaže projektiranje i izgradnju parkirališta uz istočnu stranu Ulice Klin u dijelu od Ulice Krotovica do Ulice Trnovčica, k.o. Dubrava, k.č.br. 2802/3, u dužini od 320 metara, zbog povećanja sigurnosti prometa i kroničnog nedostatka parkirališnih mjesta na području cijelog Mjesnog odbora Trnovčica.

Ad. 5. Pitanja, prijedlozi i obavijesti

Predsjednik Vijeća izvješćuje Vijeće o sadržaju rasprave na sjednici Koordinacije predsjednika Vijeća Gradske četvrti i predsjednika vijeća mjesnih odbora Gradske četvrti Gornja Dubrava održanoj 25. ožujka 2024. godine.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,40 sati.

Zapisničarka: Marija Vuković
Zapisnik tehnički i administrativno obradila: Sandra Šukunda, stručna referentica

KLASA: 024-08/24-003/642
URBROJ: 251-13-11-5/009-24-2
Zagreb, 25. ožujka 2024.

 									            Predsjednik
    						                                      Vijeća Mjesnog odbora
										 Trnovčica

										 Ivan Matić

